text: ИЗВЪНРЕДНО: Василев направи шокиращи разкрития за Слави и ИТН - Novapress - Директните новини Днес
  Начало/Политика/ИЗВЪНРЕДНО: Василев направи шокиращи разкрития за Слави и ИТН
  ИЗВЪНРЕДНО: Василев направи шокиращи разкрития за Слави и ИТН
  0 152 1 мин време за четене
  В 47-ото НС депутатите от ИТН са гумени печати на волята на ръководството. Това заяви министърът на спорта в оставка и напуснал ИТН Радостин Василев в студиото на "Тази сутрин" по бТВ.
  "Бях взел решението (б.р. да напусна партията) 10 минути, след като разбрах, че Слави Трифонов оттегля своите министри. В знак на лоялност, тъй като тази партия ме е издигнала като министър, си подадох оставката и съдбата ми като министър не е в ръцете ми. След това обмислих много внимателно какво искам да направя, бях готов да го направя и сам, естествено имаше и хора, които застанаха до мен. Оказа се, че хората, които са до мен и много други в НС обмислят да напуснат парламентарната група още от януари. Може би аз бях катализаторът, като министър, който е решил да си тръгне", добави той.
  Василев добави, че е чувал от колегите депутати, че има огромен проблем в Министерството регионалното развитие и благоустройството (б.р. където министър в оставка е Гроздан Караджов от ИТН).
  "Много неща са ме притеснявали – от това, че г-н Трифонов не се появи никъде и никога, до това, че не познава своите депутати, до това, че се появиха хора в листите през април и юли, които имат определени обвързаности с бизнеса. Появата на хора в листите, които са спуснати чрез листчета от ръководството на партията да ги включат в листите. Появата на същите тези хора, които бяха включени в листите, в едно министерство на ръководни постове", каза министърът в оставка.
  Радостин Василев заяви още: "Тошко Йораднов е професионален лъжец. Нека да извадим детектор на лъжата и един единствен въпрос: За Сталийски ли ми казахте да не закачам, или за Гроздан Караджова? Това да е въпросът. Беше до моето бюро в Министерски съвет и ми каза: Пич, Дългият ме праща, недей ходи повече там в ресторанта на Сталийски. Недей прави видеозаписи с камерите, недей, пък и да не хвърляме сега към Гроздан Караджов напрежение, защото има достатъчно".
  Василев разкри също, че Тошко Йорданов е единственият, който е отказал да се подложи на тест за лоялност.